Z A P I S N I K
8. sjednice Vijeća Mjesnog odbora „Petar Zrinski“,
održane 14. siječnja 2022. u prostorijama MO “Petar Zrinski“, Primorska 32,
s početkom u 19 sati

NAZOČNI ČLANOVI VIJEĆA:

Igor Javorović, Tonka Javorović, Lucija Kerečin, Elizabeta Kobeščak, Tena Miličević, Krešimir Turkalj, Ivana Živčić
Predsjedava: Ivana Živčić, predsjednica Vijeća.
Zapisnik vodi: Tena Miličević
	Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 8. sjednicu Vijeća Mjesnog odbora.
	Bez rasprave, jednoglasno, Vijeće prihvaća tekst Zapisnika 7. sjednice Vijeća, održane 13. prosinca 2021., bez izmjena.



DNEVNI RED:

1. Uspostava parkirališnih mjesta za dostavna vozila u Krajiškoj ulici, donošenje zaključka
2. Imovinsko-pravni status prostora Mjesnog odbora „Petar Zrinski“, davanje mišljenja
3. Pitanja, prijedlozi i obavijesti. 

 


Ad 1. Uspostava parkirališnih mjesta za dostavna vozila u Krajiškoj ulici

Članovi Vijeća primili su pisani materijal uz poziv.

U raspravi sudjeluju: Vijećnici/e Ivana Živčić i Krešimir Turkalj.

Predsjednica Živčić pojasnila je Vijeću da se VMO-a obratila građanka N.W. koja je zatražila uspostavu parkirališnih mjesta za dostavna vozila na početku Krajiške ulice, kod križanja s Ilicom, jer je zamijetila da se dostavna vozila nepropisno parkiraju i predstavljaju sigurnosni problem za pješake. Građanka N.W. je isto zamolila Vijeće da se postavi semafor na križanju Bosanske ulice i Krajiške kako bi se osigurao siguran prijelaz preko ceste učenike koji pohađaju osnovnu školu "Petar Zrinski" a žive na području Mjesnog odbora "Stjepan Radić" u gradskoj četvrti Gornji grad-Medvešćak.
Vijećnik Turkalj smatra da se problematika parkirališnih mjesta u Krajiškoj ulici treba rješavati sustavno zato što postoji niz problema u ulici, a primarni problem je uređenje osnovne škole "Petar Zrinski". Vijećnik Turkalj smatra da je Krajiška ulica kandidat za kapitalnu investiciju, pogotovo sjeverni dio Krajiške ulice. Vijećnik Turkalj napomenuo je da u Krajiškoj ulici ima natprosječan broj invalidskih parkirališnih mjesta, veliki broj vertikalne signalizacije koji prijeći parkiranje kod kolnih ulaza, ima 2 zebre kod osnovne škole "Petra Zrinski", rezervirana mjesta za korisnike vrtića "Krijesnice" i terasu kafića "Kings and Queens" što otežava normalno parkiranje stanara u ulici.
Vijećnik Turkalj predlaže cjelovito sagledavanje problema parkiranja u Krajiškoj ulici i smatra da uspostava dostavnih parkirališnih mjesta ne bi riješilo problematiku sigurnosti kretanja Krajiškom ulicom.
Vijećnik predlaže dva rješenja: asfaltiranje i uspostava nove vertikalne signalizacije Krajiške ulice ili rekonstrukcija ulice kapitalnom investicijom.

Vijećnik Turkalj smatra da u početku Bosanske ulice ima dovoljno mjesta za uspostavu parkirališnih mjesta za dostavna vozila.

Vijećnica Javorović je naglasila da je obnova Krajiške ulice gorući problem MO "Petar Zrinski" zbog sigurnosti učenika i polaznika vrtića.
Vijeće jednoglasno donosi
MIŠLJENJE
Vijeće Mjesnog odbora „Petar Zrinski“ daje negativno mišljenje o uspostavi parkirališnih mjesta za dostavna vozila u Krajiškoj ulici.

Ad 2. Imovinsko-pravni status prostora mjesnog odbora „Petar Zrinski“
Članovi Vijeća primili su pisani materijal uz poziv.
U raspravi sudjeluju: Vijećnici/e Tonka Javorović, Igor Javorović,  Krešimir Turkalj i Ivana Živčić
Predsjednica Živčić obavještava članove VMO "Petar Zrinski" da su prostorije MO "Petar Zrinski" u vlasništvu Republike Hrvatske.
Vijećnica Kobeščak je rekla da se u bivšem sazivu Vijeće pronašlo zamjenski prostor koji bi se dao Republici Hrvatskoj, a prostorije MO "Petar Zrinski" bi ostale u vlasništvu Grada Zagreba, ali da ne zna daljnji razvoj situacije oko zamjene.
Vijećnik Turkalj je predložio da MO "Petar Zrinski", u slučaju da izgubi prostorije u Primorskoj ulici 32, potraži nove prostorije u osnovnoj školi "Petar Zrinski".
Vijećnica Javorović je naglasila da udruge koje koriste sadašnje prostorije MO ne bi mogle koristiti prostorije škole u jutarnjim satima i da bi korisnici udruga ulazili u osnovnu školu što nije najpovoljnije rješenje.
Vijećnik Javorović rekao je da je prostor adekvatan za VMO "Petar Zrinski" i korisnike Mjesnog odbora i predložio je da Grad Zagreb kupi prostorije MO "Petra Zrinskog" u Primorskoj 32 jer su prostorije bitne za korisnike ili da se dugoročno iznajmi.
Vijeće jednoglasno donosi

MIŠLJENJE
Vijeće Mjesnog odbora „Petar Zrinski“ donosi mišljenje da se prostorije Mjesnog odbora "Petar Zrinski", Primorska 32 otkupe u vlasništvu Mjesne samouprave Grada Zagreba.




Zapisnik sastavila: Tena Miličević
Dovršeno u 20 h


KLASA:024-08/22-003/92 
URBROJ:251-13-11-22-2
Zagreb, 14.01.2022.


Predsjednica Vijeća Mjesnog odbora
„Petar Zrinski“

